การเดินขบวนประท้วงผลการเลือกตั้งประธานาธิบดีของอิหร่าน
การเดินขบวนประท้วงผลการเลือกตั้งประธานาธิบดีของอิหร่าน มีติดต่อกันเป็นวันที่สองในวันอาทิตย์ และรายงานข่าวกล่าวว่า ตำรวจอิหร่านจับกุมผู้
ประธานาธิบดี Ahmedinejad กล่าวไว้ว่าชัยชนะของเขา เป็นไปอย่างท่วมท้นจนไม่น่าจะมีคำถามใดๆผลการเลือกตั้งที่ทางการอิหร่านประกาศออกมา แสดงว่าประธานาธิบดี Ahmedinejadมีคะแนนมากกว่าคู่แข่งถึงสองต่อหนึ่ง ในขณะเดียวกัน ไม่มีใครรู้อย่างแน่นอนว่าบรรดาผู้นำการปฏิรูปในอิหร่าน รวมทั้งผู้ที่สมัครรับเลือกตั้งประธานาธิบดีอยู่ที่ไหนในเวลานี้ เมื่อวันอาทิตย์ ประธานาธิบดี Mahmoud Ahmedinejad กล่าวปราศัยต่อประชาชนนับหมื่นที่ไปชุมนุมฉลองชัยชนะการเลือกตั้งครั้งนี้ที่จตุรัสVali Asr ในกรุงเทหรานในขณะที่มีรายงานว่าฝ่ายผู้ประท้วงผลการเลือกตั้งปะทะกับเจ้าหน้าที่ตำรวจ ในที่ต่างๆทั่วประเทศ ทางการตำรวจระบุว่าได้จับกุมคนไว้ 170 คนหลังการประท้วงที่เริ่มต้นขึ้นในวันเสาร์เมื่อมีการประกาศว่า นาย Mir Hossein Moussavi นักปฏิรูปผู้ลงสมัครรับเลือกตั้งแข่งขันกับประธานาธิบดีAhmedinejad ประสบความพ่ายแพ้ ในการกล่าวแสดงความขอบใจต่อผู้ที่สนับสนุนเขา ประธานาธิบดี Ahmedinejad กล่าวป้องกันผลการเลือกตั้ง และบอกปัดข้อกล่าวหาของคู่แข่งที่ว่ามีการโกงการเลือกตั้ง รายงานข่าวกล่าวว่า ทางการอิหร่านได้ปิดเว็บไซต์ของผู้ที่สนับสนุนนายMoussaviรวมทั้งสะกัดกั้นการส่ง SMS และยังระงับการให้บริการโทรศัพท์มือถือในบริเวณกรุงเทหรานซึ่งเป็นแหล่งที่มีการประท้วงมากที่สุดด้วย แต่ก่อนที่การสั่งปิดจะมีการดำเนินการปรากฎว่ามีผู้ส่งวิดีโอที่ถ่ายทำกันเอง ขึ้น Facebook เว็บไซต์ได้หลายสิบรายวิดีโอดังกล่าวแสดงให้เห็นตำรวจปราบจลาจลทุบตีผู้ประท้วงในขณะที่ผู้ประท้วงร้องประนามผู้เผด็จการ นอกจากนี้ ยังมีรายงานที่ยังยืนยันไม่ได้ที่ระบุว่าผู้นำการปฏิรูปของอิหร่าน 15 คน ซึ่งอาจรวมทั้งนาย Moussavi ถูกควบคุมตัวให้อยู่แต่ในบริเวณบ้านพักในขณะนี้ สำหรับความเห็นของคนภายนอก เกี่ยวกับการเลือกตั้งประธานาธิบดีของอิหร่านครั้งนี้อดีตประธานาธิบดีของอิหร่าน Abolhassan Bani Sadr ที่ถูกผู้นำทางศาสนาซึ่งรวมทั้ง Ayatollah Khomeni โค่นอำนาจเมื่อปีค.ศ. 1981กล่าวว่า เป็นการเลือกตั้งทุจริต อดีตผู้นำของอิหร่านซึ่งลี้ภัยไปอยู่ในฝรั่งเศสกล่าวให้ความเห็นว่า ได้คาดผลการเลือกตั้งไว้ล่วงหน้าแล้วว่า ผู้นำทางศาสนา Ayatollah AliKhameni ต้องการให้นาย Ahmedinejad เป็นผู้ชนะในการเลือกตั้งที่เป็นการฉ้อโกงครั้งใหญ่และว่าวิธีที่จะแก้ปัญหาได้ คือต้องกำจัดอำนาจเผด็จการของ AyatollahKhameni อดีตผู้นำของอิหร่านผู้นี้ เชื่อว่ามีความแตกแยกในระบอบปกครองของอิหร่าน และว่าโชคชะตาของประเทศจะเป็นอย่างไรนั้นขึ้นอยู่กับว่า ฝ่ายค้านที่ต้องการให้มีการปฏิรูปทางการเมือง ซึ่งรวมทั้งตัวนาย Moussavi ผู้นำทางศาสนา Ayatollah Karroubi และอดีตประธานาธิบดีAli Akbar Hashemi Rafsanjani จะตัดสินใจลุกขึ้นคัดค้านAyatollah Khameni หรือไม่ มีรายงานว่า นาย Moussavi ได้เรียกร้องให้สภา GuardianCouncil ของประเทศ ซึ่งเป็นผู้ควบคุมการเลือกตั้ง ประกาศให้ผลการเลือกตั้งเมื่อวันศุกร์เป็นโมฆะและเร่งเร้าให้บรรดาผู้ที่สนับสนุนเขาดำเนินการประท้วงทั่วประเทศอย่างสันติ และอย่างถูกต้องตามกฎหมายต่อไปด้วย ส่วนที่กรุงวอชิงตัน รองประธานาธิบดี Joe Biden กล่าวในการให้สัมภาษณ์ทางโทรทัศน์เมื่อวันอาทิตย์เกี่ยวกับผลการเลือกตั้งในอิหร่านไว้ว่าความหวังก็คือว่า จะมีการนับคะแนนเสียงทั้งหมดที่ประชาชนชาวอิหร่านไปลงคะแนนไว้และจะเป็นการนับคะแนนอย่างถูกต้องแต่ทางสหรัฐเวลานี้ยังไม่มีข้อมูลพอที่จะตัดสินว่า เป็นเช่นนั้นจริงหรือไม่เพราะฉะนั้นในขณะนี้ก็ต้องยอมรับผลการนับคะแนนอย่างเป็นทางการของอิหร่านไปก่อนแต่ว่าจะต้องมีการวิเคราะห์กันอย่างละเอียดรอบคอบ และว่าการกระทำของรัฐบาลอิหร่าน ไม่ทำให้มีความเชื่อมั่นอย่างที่อ้างไว้ว่าการเลือกตั้งครั้งนี้เป็นไปอย่างเสรี และเป็นธรรม